Moor ende dat alsoo van meninge ben eenen Gesandt te senden aenden Capn moor tot Batavia.
Vorders ten anderen van wegens den Goeserat heeft Cap: Liesvelt geseijt, in wat landt het soude mogen wesen die vrouwen beslaepen ende daer mede wech loopen dat het een Costuma is alle hare goederen, vervallen sijn voorden Coningh, ende het recht van palimbangh ende Battavia is daer aleeven eens in, van wegens sulck verraders, ende ten tijde ick absent was hebbe hem sijn goederen ontnomen, ende doen ick opcomste was is hij wech geloopen, ende ingeval ick selve inde stadt waere geweest, soude hem gedoothebben, Vorders van wegens Bingam seggen alle de hhinese nachodens die het recht hebben gewesen, Binchie ende alle Chinese nachodens, dat het nachoda Bingam sal verliesen, om dat alle menschen seggen dat Bingam het recht verlooren heeft, ende ingeval den Capn. de rechte waerheijt vandien belieft te weten, van wegens dien Binchie, sendt hem doen wederom naer palimbangh, alsoo hij kennisse van do. recht heeft,.
Batavia desen pmo meert Anno 1643.